Diari Oficial de la Generalitat Valenciana


Sumari del DOGV 1550, del 24-05-1991 (1991/821244)

DECRET 78/1991, de 13 de maig, del Consell de la Generalitat Valenciana, pel qual es convoquen ajudes per a desenvolupament local.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/05/13/78/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821244


Data del document
:   13-05-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 78/1991, de 13 de maig, del Consell de la Generalitat Valenciana, pel qual es convoquen ajudes per a desenvolupament local.  
La Comissió de les Comunitats Europees va aprovar, en decisió del 14 de desembre de 1990, la concessió d'una ajuda del Fons Europeu de Desenvolupament Regional (FEDER), per al finançament del Programa Operatiu Comunitat Valenciana (1990-1991), d'acord amb el que preveu el marc comunitari de suport per a les intervencions estructurals comunitàries, en les regions espanyoles de l?objectiu núm. 1.  
El Programa Operatiu Comunitat Valenciana, a fi de coadjuvar a la consecució de l?objectiu de millorar la integració i l'articulació territorial, preveu la posada en marxa a partir de 1991, d'una acció denominada Desenvolupament Local, que executarà la Generalitat Valenciana.  
Aquesta acció pretén donar suport financer a aquelles actuacions emmarcades en l?àmbit de les iniciatives de desenvolupament local que contribuesquen a resoldre petites obstruccions o mancances que hi hagen en l?àmbit municipal o comarcal, a fi d'aconseguir majors nivells de desenvolupament de les àrees intermèdies de la Comunitat Valenciana, en fomentar la descongestió de les zones litorals més saturades i en generar un efecte difusor positiu sobre les àrees més regressives de l?interior.  
Per això, aquesta acció es fa en concordança amb els criteris establerts en el programa de correcció de desequilibris econòmico-territorials del Programa Econòmic Valencià 36807536 (PEV-11), ja que tracta de promoure el desenvolupament del potencial endogen de les àrees considerades desfavorides, i s'articula aprofitant els recursos que aporta la Comunitat Econòmica Europea.  
Els municipis preferents s'elegiran tenint en compte que les dimensions mínimes viables a partir de les quals sembla que hi ha una major capacitat de difusió d'innovacions i una provisió adequada de serveis oscil·la entre els 25.000 i els 30.000 habitants. Això no obstant, atesa la pràctica inexistència de centres urbans d'aquestes dimensions en la franja intermèdia del territori valencià, i en especial en les províncies de Castelló i València, podran incloure's diversos municipis que formen agrupacions amb un elevat nivell de connexió interna i que constitueixen de fet àrees urbanes prou compactes per a formar àrees unificades de programació.  
La posada en marxa d'aquesta acció s'estructura com a una línia de transferència de capital concedida per la Conselleria d'Economia i Hisenda, i la gestió i la valoració de les sol·licituds presentades es realitza conjuntament per les Conselleries d'Economia i Hisenda i d'Administració Pública. Ateses les característiques de les actuacions que es pretén promoure, el suport financer s'adreça a les corporacions locals i institucions sense ànim de lucre que facen accions que contribuesquen a crear les infrastructures i els serveis necessaris per a millorar les possibilitats de desenvolupament de llurs municipis.  
A causa que la Generalitat Valenciana ve col·laborant amb les corporacions locals en el finançament d'actuacions d'àmbit local de tipus divers, els projectes que s'han de finançar amb càrrec a aquesta línia no s'inclouran en aquests programes que ja existeixen, encara que es valorarà positivament la capacitat de complementar-se amb aquests.  
Per tot això, a proposta de les Conselleries d'Economia i Hisenda, d'Administració Pública i de Treball i Seguretat Social, i després de la deliberació del Govern Valencià en la reunió del dia 13 de maig de 1991,  
DECRETE  
Article primer  
Aquest decret té com a finalitat la concessió d'ajudes econòmiques per a la realització d'actuacions que promoguen el desenvolupament econòmic a l?àmbit local.  
Article segon  
Podran sol·licitar aquestes ajudes:  
a) Les corporacions locals i altres ens públics de la Comunitat Valenciana que s'incloguen en l'article 3 de la Llei 7/1985, de 2 d'abril, reguladora de les bases de règim local.  
b) Els organismes autònoms locals, i també les societats mercantils en el capital social dels quals participen les entitats esmentades en el paràgraf anterior.  
c) Institucions públiques i privades sense ànim de lucre.  
Article tercer  
Podran rebre ajudes aquelles actuacions que es dirigesquen a resoldre necessitats locals i que no es financen amb altres programes d'actuació de la Generalitat Valenciana. Es considerarà en particular:  
1. Preferentment, les següents actuacions:  
a) Infrastructura i equipaments per a l'assessorament empresarial i de prestació de serveis a empreses.  
b) Infrastructura i equipaments per a organismes d'investigació aplicada.  
c) Infrastructura i equipaments per a àrees polivalents comercials, de serveis i financeres que tinguen per objecte facilitar l'accés a serveis per part de les empreses radicades a la zona.  
2. Podran considerar-se també actuacions consistents en:  
a) Infrastructura i equipaments per al subministrament d'aigua i electricitat en àrees industrials i de serveis, i també per al desenvolupament de xarxes telemàtiques i de comunicacions terrestres.  
b) Infrastructures i equipaments d'ús públic connectats amb l'activitat turística.  
c) Iniciatives locals d'ocupació que contribuesquen a la creació de llocs de treball estables en activitats no productives, que siguen d'interés social o d'utilitat pública.  
d) Realització d'estudis orientats a la posada en marxa d'una o més de les actuacions anteriors.  
Article quart  
1. Les despeses que es tindran en compte per a la concessió de les ajudes són les següents:  
a) Compra de terrenys.  
b) Cost de les obres.  
c) Cost de l'equipament.  
d) Cost dels estudis.  
2. Les despeses que es poden elegir a l'efecte de la concessió d'ajudes s'hauran d'haver produït en tots els casos després de l'1 de gener de 1991.  
Article cinqué  
1. L'import de l'ajuda aprovada per sol·licitud no podrà superar els 82.648.241 PTA, ni el 50% del pressupost aprovat de l'actuació, llevat del cas dels estudis, on l'ajuda concedida podrà ser del 90% del cost, sense que supere el límit absolut de 07.456.087 PTA.  
2. Els límits anteriors només podran superar-se en casos excepcionals i amb l'aprovació del Govern Valencià.  
Article sisè  
Les ajudes regulades en aquest decret s'aplicaran pressupostàriament en el programa 612.10, línia de subvenció 701/000/91 «Desenvolupament Local» dels pressupostos de la Generalitat Valenciana. L'import global màxim que s'hi destina és el que figura en la dotació d'aquesta línia de subvenció en els pressupostos de cada exercici.  
Article seté  
Per a la concessió o la denegació de les ajudes i també per a la determinació del volum de l'ajuda aprovada en relació al cost total de cada actuació concreta, es tindran en compte els següents criteris:  
a) Efectes de l'actuació proposada sobre el desenvolupament dels municipis afectats.  
b) Capacitat difusora del desenvolupament produït per aquesta sobre els municipis econòmicament més endarrerits de la Comunitat Valenciana.  
c) Que siga complementari amb altres programes d'actuació de la Generalitat Valenciana.  
d) Impossibilitat de poder-se beneficiar d'altres línies d'ajuda de la Generalitat Valenciana.  
e) Viabilitat de l'actuació. proposada.  
f) Existència d'una estratègia de desenvolupament integrat en la zona.  
g) Recursos pressupostaris existents.  
Article vuité  
1. Les sol·licituds s'adreçaran per triplicat al Director General d'Administració Local, Conselleria d'Administració Pública, carrer Navellos, número 8, València 46696, on es farà constar els següents punts:  
a) Institució que presenta la sol·licitud. Si escau, poder o representació de la persona que signa o compareix.  
b) Memòria de l'actuació que s'ha de fer, que incloga una descripció d'aquesta i de les necessitats que la justifiquen. La memòria ha de contenir informació suficient per a poder avaluar la viabilitat i l?eficàcia de l'actuació.  
c) Pressupost desglossat en els apartats de l'article 4 i que incloga els imports que es pagaran cadascun dels anys en què es faça el projecte.  
d) Terminis d'execució i programa d'actuació que garantesca l?execució del projecte en aquests terminis.  
e) Declaració d'estar al corrent en les obligacions tributàries i de la Seguretat Social.  
f) Número d'identificació fiscal i compte bancari on es vulga que es facen les transferències en el cas que l'ajuda siga aprovada.  
2. La presentació de la sol·licitud implica que l?entitat de què es tracte coneix i accepta tots els requisits establert; en aquest decret, i també que se sotmet a les actuacions de control financer que puga realitzar la Intervenció General de la. Generalitat Valenciana, en el cas que li siga concedida alguna subvenció.  
Article nové  
La Direcció General d'Economia i Política Financera la Direcció General d'Administració Local i la Direcció General d'Ocupació i Cooperació, valoraran les sol·licituds segons els criteris establerts en l'article 7 i elaboraran una proposta sobre l'aprovació o denegació de l'ajuda sol·licitada.  
Article deu  
1. La concessió o denegació de les ajudes sol·licitades s'acordarà mitjançant resolució del Conseller d'Economia i Hisenda que serà notificada als sol·licitants per la Direcció General d'Economia i Política Financera.  
2. Els beneficiaris de les ajudes disposaran d'un termini de 10 dies hàbils comptadors des de l?endemà de la recepció de la notificació per renunciar a l'ajuda concedida. Aquesta renúncia haurà de remetre's al Director general d'Economia i Política Financera de la Conselleria d'Economia i Hisenda, carrer del Palau 14, 46228 València. En cas de no fer la renúncia s'entendrà per acceptada la subvenció.  
Article onze  
La documentació relativa a les sol·licituds d'ingrés de l'ajuda aprovada, o a qualsevol incidència posterior a la concessió o denegació de l'ajuda sol·licitada, serà remesa al Director General d'Economia i Política Financera.  
Article dotze  
1. En les resolucions que concedesquen les ajudes haurà de constar:  
a) Pressupost de l'actuació que es considera a l?efecte de la justificació de l'ajuda aprovada.  
b) Anualitats i terminis d'execució.  
c) Subvenció aprovada i la seua distribució per anualitats.  
d) Terminis per a la sol·licitud del pagament de la subvenció i la corresponent justificació te les despeses realitzades.  
e) Obligacions i requisits que s'han de complir en l?execució del projecte.  
2. Quan, per causa justificada, així ho sol·licite el beneficiari, podran aprovar-se modificacions en algun dels termes de les concessions d'ajuda.  
3. El no compliment d'algun dels requisits establerts en aquest decret i en les resolucions en què s'hagen concedit ajudes facultarà la Conselleria d'Economia i Hisenda a modificar o revocar la subvenció concedida, fet que implicarà l?obligació de tornar les quantitats que haja percebut l?entitat beneficiària, i els interessos de demora produïts des del moment del pagament de la subvenció.  
Article tretze  
1. Les subvencions que es concedesquen no podran superar en cap cas, bé de manera aïllada o amb subvencions o ajudes d'altres administracions públiques o ens públics o privats, el cost de l'actuació que ha de realitzar el beneficiari.  
2. Les entitats beneficiàries hauran de comunicar a la Direcció General d'Economia i Política Financera les subvencions o ajudes d'altres administracions públiques e d'altres ens públics o privats que hagen obtingut per a l'execució d'aquesta actuació. La comunicació haurà de fer-se en el termini màxim de deu dies hàbils des de l'endemà del coneixement de la concessió de les ajudes.  
3. L'obtenció concurrent d'aquestes subvencions o ajudes podrà produir la modificació o revocació de la resolució de concessió.  
Article catorze  
El pagament de la subvenció concedida es realitzarà en els següents termes:  
1. Quan el beneficiari siga una entitat local, el pagament es farà en tres terminis:  
a) El primer pagament, per un import de 60% de la subvenció concedida, es farà immediatament després de concedida la concessió.  
b) El segon termini, per un import del 25% de la subvenció, es pagarà després de l'aportació i la comprovació de la documentació justificativa de la suma lliurada en concedir la subvenció.  
c) El 15% restant es pagarà quan es justifique l?execució total de la despesa segons el que estableix la concessió de l'ajuda.  
2. En la resta dels casos, la subvenció es farà efectiva quan es justifique l?execució de la despesa segons el que establesca l'acord pel qual s'haja concedit l'ajuda.  
3. La justificació de les despeses es farà mitjançant fotocopies compulsades de les factures i els corresponents comprovants del pagament. Quan la subvenció finance obres que exigesquen projecte tècnic, aquest haurà de sotmetre's a informe previ de l'oficina de supervisió de projectes de la Conselleria d'Economia i Hisenda, o dels tècnics designats per aquesta, i a la documentació justificativa d'haver realitzat les despeses, s'haurà d'adjuntar certificat de l?obra expedit pel director d'aquesta.  
4. Prèviament al cobrament de la subvenció, l?entitat beneficiària haurà d'acreditar, segons determine la Conselleria d'Economia i Hisenda, que està al corrent de les seues obligacions tributàries i les de la Seguretat Social.  
DISPOSICIO FINAL  
Les Conselleries d'Economia i Hisenda i la Conselleria d'Administració Pública dictaran les disposicions necessàries per al desenvolupament d'aquest decret, i, en particular, per a fer públic l?import global màxim adreçat a les subvencions regulades per aquest.  
València, 13 de maig de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA  
El Conseller d'Administració Pública,  
EMERIT BONO I MARTINEZ  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI